Лаҵара 15 рзы иҵит шықәсык апортал "РИА Новости Украина" ахада Кирилл Вышински дҭакуижьҭеи.
Лаҵара 20 рзы аоппозициатә мчрақәа Реидгыла Аԥсны апарламент аҿаԥхьа амитинг мҩаԥыргеит алхрақәа ҭагалан ахь риагара азҵаара инадҳәаланы. Акциа алахәылацәа ақәшаҳаҭхеит атәыла ахада иалхра аҿҳәара ԥхынгәы 21 аҟынтәи нанҳәа 25 ахь аиагара.
Франциатәи АИХқәа уаанӡа адырра ҟарҵахьан Лион ақалақь аҿы иҟаз аԥжәарақәа реиҿкааҩ ҳәа агәызҩара зызрымоу ДНК аҭыԥ аҿы иԥшаан ҳәа.
Амҽыша, лаҵара 26 ашьыжь Перу иҟалаз адгьылҵысра ахы ыҵнахит аокруг лагунас 83 километра инацәхыкны, арегион Сан-Мартин аҿы.
Абокс ала Урыстәыла Аԥхьахә азы аиндаҭлара мҩаԥысуан лаҵара 19 - 26 рзы, Анапа. Аиндаҭлара иалахәын 455 спортсмен.
Тегеран Персиатәи аӡыбжьахала иаҵанакуа атәылақәа реизыҟазаашьа аиӷьтәра иақәгәырӷьоит, абри аганахь ала иарбанызаалак аусмҩаԥгатәқәа адгылара рнаҭоит ҳәа аҳәамҭа ҟаиҵеит Иран адәныҟатәи аусқәа рминистр Мохаммад Џьавад Зариф.
Непал аҳҭнықалақь Катманду иҟалаз аԥжәарақәа ирхырҟьаны хҩык ауаа ҭахеит, хәҩык ахәрақәа роуит.
Аԥсны аҳәынҭқарратә музеи аиҳабы Аркади Џьопуа арадио Sputnik аҟны еиҭеиҳәеит археологиатә жрақәа раан Џьанҭоу ирыԥшааз ишәыгәны еилаблны иҟоу амаҭәарқәа рҭоурых.
Аахыҵ Уаԥстәыла ахада Анатоли Бибилов Аԥсны аҭагылазаашьа ҷыдақәа рминистр Лев Кәыҵниа еиԥылеит.